钦定古今图书集成/明伦汇编/闺媛典/第253卷 > 汪培兴妻江氏
## 钦定古今图书集成/明伦汇编/闺媛典/第253卷 > 汪培兴妻江氏

按《婺源县志》：“江氏，名宝玉，大畈汪培兴妻也。归逾年，
培兴远客镇阳，氏事亲尽孝，菽水得舅姑心。姑遘疾，
躬侍汤药，衣不解带者经月，悉质奁为费。又三年，培
兴没于镇阳，氏年二十四，子仪甫三岁，讣闻呼号几
绝，资托族姻远迎夫柩。既归葬，朝夕望墓哭，终身未
尝见齿。”